V Y H O D N O T E N I E
medzirezortného pripomienkového konania

Ministerstvo financií SR ako predkladateľ zákona, ktorým sa mení a dopĺňa zákon č. 594/2003 Z. z. o kolektívnom investovaní a o zmene a doplnení niektorých zákonov v znení zákona č. 635/2004 Z. z. požadovalo  pripomienky od ústredných orgánov štátnej správy a inštitúcií, ktoré sú v zmysle Legislatívnych pravidiel               a z hľadiska vecnej pôsobnosti pripomienkovým miestom.

K materiálu nemali pripomienky: 

Ministerstvo hospodárstva SR
Ministerstvo spravodlivosti SR
Ministerstvo pôdohospodárstva SR
Ministerstvo výstavby a regionálneho rozvoja SR 
Ministerstvo zahraničných vecí SR 
Ministerstvo životného prostredia SR  
Ministerstvo školstva SR 
Ministerstvo zdravotníctva SR 
Protimonopolný úrad SR 
Úrad na ochranu osobných údajov 
Generálna prokuratúra SR 
Konfederácia odborových zväzov SR 
Asociácia zamestnávateľských zväzov a združení Slovenskej republiky 
Združenie miest a obcí Slovenska

Pripomienky v požadovanom termíne nepredložili: 

Kancelária podpredsedu vlády SR Pála Csákyho 
Ministerstvo obrany SR  
Úrad vlády Slovenskej republiky – Odbor vládnej agendy 
Garančný fond investícií 
Burza cenných papierov 
Centrálny depozitár cenných papierov SR 
Odborový zväz pracovníkov peňažníctva a poisťovníctva 
Asociácia obchodníkov s cennými papiermi 
Slovenská asociácia správcovských spoločností 
Asociácia bánk 
Asociácia doplnkových dôchodkových poisťovní 
Slovenská asociácia poisťovní 
Republiková únia zamestnávateľov

	Pripomienky legislatívno-technického charakteru boli akceptované a zapracované v materiáli. 

Pripomienkujúci subjekt
Pripomienky	Spôsob vyhodnotenia
	
Ministerstvo kultúry SR 
Čl. I

K bodu 24
V § 57 ods. 1 písm. g) navrhuje nahradiť slová „samostatnej evidencie zaknihovaných podielových listov otvoreného podielového fondu“ slovami „samostatnej evidencie“.

Akceptované.

	
Ministerstvo vnútra SR
Čl. I

K bodu 3
V § 4 ods. 3 písm. b) navrhuje uviesť poznámku pod čiarou takto:
„Poznámka pod čiarou k odkazu 9a znie:
„9a) Napríklad zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov.“.

Čl. II
K úvodnej vete čl. II upozorňuje na iný návrh novely zákona o cenných papieroch (čl. III návrhu novely zákona o bankách), ktorý je tiež v pripomienkovom konaní.

Akceptované.

Čl. III návrhu novely zákona o bankách bude začlenený do čl. II tohto návrhu novely zákona o kolektívnom investovaní.	
Ministerstvo práce, sociálnych vecí a rodiny SR

Čl. II
Navrhuje upraviť § 8 písm. b) bod 4. tak, aby  sa za  dôveryhodnú osobu považovala aj fyzická osoba, ktorá pôsobila vo funkcii uvedenej v § 55 ods. 2 písm. d) zákona č. 566/2001 Z. z. v doplnkovej dôchodkovej poisťovni, ktorá vstúpila do likvidácie podľa §  85 zákona č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení zákona č. .../2005 Z. z.
Odôvodnenie: V rámci transformácie systému doplnkového dôchodkového poistenia na systém doplnkového dôchodkového sporenia je doplnková dôchodková poisťovňa, ktorá je jediným zakladateľom doplnkovej dôchodkovej spoločnosti, povinná podľa § 85 zákona č. 650/2004 Z. z. o doplnkovom dôchodkovom sporení o zmene a doplnení niektorých zákonov v znení zákona č. .../2005 Z. z. zrušiť sa s likvidáciou do 30. júna 2006, ak táto doplnková dôchodková spoločnosť nevznikne do 30. júna 2006, t. j. ak sa doplnková dôchodková poisťovňa nestransformuje na doplnkovú dôchodkovú spoločnosť do 30. júna 2006.
Fyzická osoba, ktorá pôsobila v orgánoch takto zlikvidovanej doplnkovej dôchodkovej poisťovne, by sa podľa názoru MPSVR nemala považovať za nedôveryhodnú osobu na účely zákona č. 566/2001 Z. z., pretože sa nejedná o likvidáciu z dôvodu odňatia povolenia na zriadenie doplnkovej dôchodkovej poisťovne orgánmi štátneho dozoru z toho dôvodu, že ďalšie pokračovanie činnosti doplnkovej dôchodkovej poisťovne by ohrozovalo práva poistencov a nároky príjemcov dávok. 
Táto pripomienka je zásadná.

Navrhuje, aby sa medzi subjekty, ktoré sa považujú za finančnú inštitúciu na účely zákona č. 566/2001 Z. z., bola zaradená aj doplnková dôchodková spoločnosť. Doplnková dôchodková spoločnosť, ktorá bude vykonávať činnosť podľa zákona č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení zákona č. 747/2004 Z. z., je novou inštitúciou, ktorá bude pôsobiť na finančnom trhu.	

Akceptované.

Akceptované.

	
Úrad vlády SR - Inštitút pre aproximáciu práva
K doložke zlučiteľnosti

K bodu 3 doložky
Žiada doplniť, že SR nevyplývajú v tejto oblasti žiadne záväzky z Prístupovej zmluvy, najmä z Aktu o podmienkach pristúpenia a ani povinnosti vyplývajúce z materiálov o určení gestorstva smerníc.
Následne žiada doložku zlučiteľnosti upraviť v súlade s Legislatívnymi pravidlami vlády Slovenskej republiky nasledovne:
Bod 4 
4.Problematika návrhu zákona: 
je upravená v práve Európskych spoločenstiev:
- z primárneho práva Európskych spoločenstiev sa na ňu vzťahujú ustanovenia Hlavy III (Sloboda pohybu osôb, služieb a kapitálu) Zmluvy o založení Európskeho spoločenstva v platnom znení, - zo sekundárneho práva Európskych spoločenstiev sa na ňu vzťahuje
•	Smernica Rady 86/611/EHS z 20. decembra 1985 o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP) (Ú.v. ES L 375, 21.12.1985) v platnom znení
•	Odporúčanie Komisie 2004/383/ES z 27. apríla 2004 o používaní finančných derivátových nástrojov pre podniky kolektívneho investovania do prevoditeľných cenných papierov (PKIPCP) (Ú.v. EÚ L 144, 30.04.2004),     
b) nie je upravená v práve Európskej únie.

Akceptované.

Akceptované.

Akceptované.

Akceptované.

Akceptované.

Akceptované.	
Úrad pre finančný trh
Čl. I

K bodu 1
V § 3 ods. 2  navrhuje obmedziť zverenie tejto činnosti podľa § 25 zákona len na zverenie depozitárovi a po predchádzajúcom súhlase NBS.

K bodu 2
Navrhuje ponechať súčasné znenie § 3 ods. 8, pretože navrhovaná zmena by mohla mať negatívny vplyv na kapitálovú primeranosť správcovskej spoločnosti.

K bodu 3
V § 4 ods. 3 navrhuje bližšie upresniť „údaje o správcovskej spoločnosti“, ako aj zabezpečiť nevyhnutné zmeny v exekučnom poriadku a zákone o konkurze a vyrovnaní.

K bodu 8
V § 23 ods. 2 písm. c) navrhuje vypustiť poplatky znalcom na oceňovanie nehnuteľností a náklady na odmeňovanie členov výborov odborníkov podľa štatútu z návrhu novely. Náklady by mali byť zahrnuté do odplaty správcovskej spoločnosti za správu podielového fondu, čím by bola správcovská spoločnosť vo väčšej miere nútená efektívne vynakladať prostriedky na ne.
K bodu 18
V § 40a ods. 6 navrhuje vypustiť časť týkajúcu sa vedenia zoznamu podielnikov, keďže podľa navrhovaného znenia § 40 ods. 7 samostatná evidencia podielových listov nahrádza zoznam podielnikov. Ďalej žiada doplniť sprístupnenie týchto údajov regulátorovi za účelom výkonu dohľadu.
V § 40a ods. 9 navrhuje určiť povinnosť správcovskej spoločnosti zálohovať samostatnú evidenciu a určiť po akú dobu musia byť tieto údaje u správcovskej spoločnosti a u depozitára zálohované. Navrhuje určiť dobu 5 rokov ako v § 15.

V § 40b ods. 4 navrhuje vypustiť druhú vetu, pretože navrhovaná lehota nie je v súlade s lehotou na vydanie predchádzajúceho súhlasu podľa § 57. 

V § 40c ods. 1 navrhuje vypustiť text „je povinná uverejniť toto rozhodnutie v Obchodnom  vestníku  a v dennej tlači s celoštátnou  pôsobnosťou alebo s dostatočným rozšírením v Slovenskej republike a v členských štátoch, ktorých správcovská spoločnosť verejne ponúka podielové listy postupom podľa § 60 a“ pretože návrh zákona následne ukladá písomne informovať zainteresované osoby. 

K bodu 19
V § 41 ods. 5 navrhuje vypustiť slová „a to formou prirážky k aktuálnej cene“. Podľa UFT by mala byť vypustená úprava spôsobu výpočtu poplatku, čo by prispelo k zjednodušeniu vydávania podielových listov.

K bodu 22
V § 49 navrhuje na konci doplniť nový odsek, ktorý znie: „(11) Správcovská spoločnosť je povinná predložiť Národnej banke Slovenska najneskôr do sedem dní po skončení každého mesiaca údaje o ocenení majetku v otvorenom podielovom fonde v elektronickej podobe. Štruktúru a spôsob prenosu údajov určí vo vykonávacom predpise Národná banka Slovenska.“.
Odôvodnenie: Zabezpečenie poskytovania uvedených údajov správcovskými spoločnosťami Národnej banke Slovenska je žiaduce pre efektívny výkon dohľadu nad správcovskými spoločnosťami formou oceňovanie možných rizík a ich hospodárenia s majetkom v otvorených podielových fondoch v pripravovanom informačného systému „Early Warning System for Financial Market“ v rámci systému „National Bank of Slovakia Warning system“.

V § 56 navrhuje nové znenie odseku 2
„(2) Ak priemerná výška čistej hodnoty majetku v podielovom fonde za predchádzajúcich   6 kalendárnych mesiacov je nižšia ako 50.000.000,- Sk a nemožno to odôvodniť situáciou na trhu, NBS odníme správcovskej spoločnosti povolenie na vytvorenie otvoreného podielového fondu.“

K bodu 39
V § 73a ods. 5 a 73e ods. 2 písm. a)  navrhuje vypustiť slová „doplnkový likvidný  majetok (§44 ods. 2)“ a nahradiť slovami „vklady, ktoré spĺňajú podmienky § 44 ods. 1 písm. f)“. 
Odôvodnenie: Keďže doplnkový likvidný majetok podľa § 44 ods. 2 je definovaný na základe vkladov podľa § 44 ods. 1 písm. f) je možné uviesť priamo tieto. 
V § 73d ods. 2 písm. b) navrhuje vypustiť slová „ ; to neplatí, ak Národná banka Slovenska udelila na toto nadobudnutie   predchádzajúci súhlas; pri jeho udeľovaní sa postupuje rovnako ako pri vydávaní predchádzajúceho súhlasu podľa § 57 ods. 1 písm. f).“ a doplniť 
„c) akejkoľvek osoby zo skupiny s úzkymi väzbami, ku ktorej patrí akcionár s kvalifikovanou účasťou na správcovskej spoločnosti“,
Odôvodnenie: Navrhuje vypustiť možnosť udeliť predchádzajúci súhlas, keďže to podľa súčasného znenia § 57 ods. 1 písm. f) a následne § 15 vyhlášky č. 615/2003 Z. z. nie je možné. Zároveň vzhľadom na to, že nie všetky správcovské spoločnosti majú za svojho depozitára svojho akcionára, navrhuje doplniť ustanovenie v zmysle písm. c), aby sa tak zamedzilo konfliktu záujmov aj v týchto prípadoch. Podobná úprava sa nachádza aj v nemeckej legislatíve.
V § 73h ods. 6 navrhuje UFT zadefinovať nezávislosť člena výboru odborníkov iným spôsobom, napr. ako v nemeckej legislatíve obmedzením podielu príjmu člena výboru odborníkov za činnosť vo výbore odborníkov na jeho celkovom príjme, alebo povinnosťou správcovskej spoločnosti vopred pevne stanoviť výšku odmeny pre člena výboru odborníkov. Ďalej navrhuje doplniť povinnosť člena výboru odborníkov uzavrieť zmluvu o poistení zodpovednosti za škodu, ktorá by mohla vzniknúť v súvislosti s jeho činnosťou vo výbore odborníkov.
V § 73i ods. 1 navrhuje vložiť vetu: „Výbor odborníkov je povinný porovnávať stanovenú hodnotu nehnuteľností s reálnou hodnotou nehnuteľností predaných v danej lokalite podľa porovnateľných významných znakov s oceňovanou nehnuteľnosťou.“.
Odôvodnenie: Výbor odborníkov pri stanovovaní hodnoty nehnuteľností na kúpu alebo predaj je povinný zohľadňovať okrem znaleckých posudkov aj reálny stav na trhu nehnuteľností, nakoľko trhová cena nehnuteľností je ovplyvňovaná rôznymi faktormi, ktoré môžu mať na výslednú hodnotu nehnuteľnosti výrazný vplyv. 

K bodu 43
V §  83 ods. 1 písm. i) navrhuje vložiť slová „a register záložných práv k podielovým listom v samostatnej evidencii“ a vypustiť slová „ak sa o tom dohodol so správcovskou spoločnosťou.“.

Navrhuje doplniť povinnosti depozitára v § 83 o kontrolu nad účasťou špeciálneho fondu nehnuteľností v realitnej spoločnosti a o kontrolu dodržiavania ustanovení tohto zákona v rámci realitnej spoločnosti podľa tohto zákona. 

V § 88 ods. 1 navrhuje vložiť za slovo „pri“ slová „reklame a“ za slovo „výhody“ slová „a plnenia,“ za slovo „preukázať“ slová „a ktorých splnenie nemôže zaručiť“. 

V § 88 navrhuje vložiť za odsek 1 odseky 2a 3, ktoré znejú:
(2) Nepravdivá alebo zavádzajúca informácia je:
- informácia o investovaní do podielových fondov, ktorá nie je     v súlade so zákonom,
- informácia, ktorá napĺňa znaky nekalej súťaže alebo nie je v súlade s dobrými  mravmi,
- informácia, ktorej pravdivosť nemožno preukázať,
- informácia o výške predpokladaného budúceho výnosu podielového fondu bez uvedenia obdobia za aké sa tento výnos predpokladá (v prípade tzv. zaistených podielových fondov),
- informácia o budúcej výške výnosu podielového fondu,
- informácia, na základe ktorej by sa mohol vytvoriť nesprávny úsudok o tom, ktorý subjekt ponúka reklamou prezentovaný podielový fond,
- klamlivá informácia, ktorou sa rozumie informácia sama o sebe pravdivá, avšak vzhľadom na okolnosti a súvislosti, v akých sa používa, je spôsobilá uviesť do omylu bežného investora,
- dvojzmyselná informácia, ktorá zavádza investora.

(3) Reklamou je akákoľvek prezentácia podielového fondu s cieľom osloviť potenciálnych investorov (podielnikov), a to najmä oznámenie, inzerát, plagát, voľne prístupná internetová stránka a iný dokument obsahujúci oznámenie o možnosti investovania do podielových fondov a fondov kolektívneho investovania spravovaných resp. ponúkaných danou správcovskej spoločnosťou, ktoré sa majú zverejniť prostredníctvom rozhlasu alebo televízie. Prezentáciou sa rozumie akákoľvek komunikácia zameraná na okruh vopred neurčených osôb smerujúca k presviedčaniu osôb, aby sa stali podielnikmi podielového fondu resp. investovali do fondov kolektívneho investovania. Reklama nebude zneužívať dôveru bežného investora alebo využívať nedostatok jeho skúseností alebo znalostí alebo jeho dôverčivosť, musí byť čestná voči investorom. Propagáciou sa rozumie činnosť zameraná na presviedčanie príslušných osôb, aby sa stali podielnikmi podielových fondov.

Doterajšie odseky 2 až 6 sa označia 4 až 8.

V § 88 ods. 4 navrhuje vložiť za prvú vetu vety v znení:
Výrazné upozornenie znamená, že text upozornenia bude čitateľný, uvedený jasne, zreteľne a vnímateľne aj pre podpriemerne vnímavé osoby, na dosiahnutie čoho sa použije ľahko čitateľný typ a veľkosť písma, farebné rozlíšenie  a umiestnenie textu a pod. Veľkosť použitého písma v texte upozornenia bude minimálne taká ako ostatný reklamný text.
      a) Pri audiovizuálnej reklame bude upozornenie prečítané najmenej v hlasitosti reklamného spotu alebo jeho text bude uvedený počas primerane dlhej doby potrebnej na plynulé prečítanie a porozumenie aj podpriemerne vnímavými osobami,
      b) V prípade zvukového reklamného spotu bude spravidla na jeho konci prečítaný text upozornenia zrozumiteľne a najmenej v hlasitosti, ktorú mal zvukový reklamný spot,
      c) Na reklamu vykonávanú prostredníctvom internetu sa primerane vzťahujú ustanovenia § 88 ods. o reklame v zmysle tohto zákona, a to v závislosti od spôsobu jej prezentácie.

Následne v § 88 v nasledujúcich odsekoch navrhuje pred slovo „propagácia“ vložiť slovo „reklama“. 

K bodu 45
Navrhuje v  § 96 vložiť ods. 2, ktorý znie:
„(7) Správcovská  spoločnosť  je  povinná  najneskôr  do  dvoch mesiacov  po  skončení  kalendárneho štvrťroka predložiť Národnej banke  Slovenska  priebežnú  účtovnú  závierku  s majetkom v podielovom fonde  za  predchádzajúci štvrťrok.
Doterajšie odseky 7 a 8 sa označujú ako 8 a 9.
Odôvodnenie: Nakoľko tú istú povinnosť má aj správcovská spoločnosť v § 96 je žiaduce vzhľadom na priebežné sledovanie vývoja štruktúry majetku v podielovom fonde vyžadovať zasielanie štvrťročnej priebežnej účtovnej závierky aj u podielových fondov.
V § 93 vložiť odsek 10, ktorý znie:
„(10) Ročnú a polročnú správu o hospodárení s majetkom v podielovom fonde je správcovská spoločnosť povinná zaslať NBS aj v elektronickej podobe.“ 
Odôvodnenie: V súčasnosti prebiehajú rokovania medzi Štatistickým úradom SR, NBS a ÚFT o poskytovaní a zbere údajov v elektronickej podobe od subjektov kapitálového trhu na štatistické účely a pre potreby NBS na spracovávanie analýz a z dôvodu možnosti uverejnenia týchto správ na webstránku NBS pre potreby investorov.
K bodu 46
V § 95 navrhuje na konci doplniť odseky 3 a 4, ktoré znejú:
 „(3) Informácie podľa odseku 1 je správcovská spoločnosť povinná zaslať NBS bezodkladne po skončení príslušného kalendárneho mesiaca.“
„(4) Správcovská spoločnosť je povinná bez zbytočného odkladu zaslať Národnej banke Slovenska všetky zverejňované údaje v elektronickej podobe. Štruktúru a spôsob posielania údajov určí vykonávací predpis Národnej banky Slovenska.“.

Odôvodnenie: Doplnenie povinnosti poskytovať zverejňované údaje správcovskými spoločnosťami Národnej banke Slovenska v elektronickej forme prispeje k zníženiu administratívnej náročnosti dohľadu a k zvýšeniu efektívnosti výkonu dohľadu nad správcovskými spoločnosťami a oceňovania rizík ich hospodárení s majetkom v otvorených podielových fondoch v pripravovanom informačného systému „Early Warning System for Financial Market“ v rámci systému „National Bank of Slovakia Warning system“.
V § 96 v ods. 2 na konci prvej vety za slovo „majetkom“ vložiť slová „aj v elektronickej   podobe“.
Odôvodnenie: V súčasnosti prebiehajú rokovania medzi Štatistickým úradom SR, NBS a ÚFT o poskytovaní a zbere údajov v elektronickej podobe od subjektov kapitálového trhu na štatistické účely a pre potreby NBS na spracovávanie analýz a z dôvodu možnosti uverejnenia týchto správ na webstránku NBS pre potreby investorov.
K bodu 47
V § 109 navrhuje doplniť nový odsek 14), ktorý znie: 
„(14) Nútená správa podielových fondov, ktorá bola zavedená podľa doterajších predpisov sa dokončí podľa doterajších predpisov.“.
Odôvodnenie: V prípade otvorených podielových fondov schválených podľa doterajších predpisov, t. j. zákona č. 248/1992 Zb. o investičných spoločnostiach a investičných fondoch v znení neskorších predpisov, ako aj zákona č. 385/1999 Z.z. o kolektívnom investovaní v znení neskorších predpisov sa z dôvodu vývoja legislatívnych predpisov týkajúcich sa kolektívneho investovania, sú v ustanovení § 109 ods. 10 zákona č. 594/2003 Z.z. stanovené spôsoby ukončenia nútenej správy majetku v podielovom fonde bez určenia časových lehôt v prípade ich likvidácie:
-	nútená správa sa končí dňom uvedeným v rozhodnutí  zavedené nútenej správy,
      - alebo rozhodnutím úradu o zrušení nútenej správy.	

Neakceptované.
Súčasná úprava kapitálovej primeranosti správcovskej spoločnosti to rieši.

Neakceptované v časti návrhu o zmenách v exekučnom poriadku a zákone o konkurze a vyrovnaní. Ochrana podielnikov je zabezpečená iným spôsobom.

Neakceptované v časti návrhu o vypustení  poplatkov znalcom za oceňovanie nehnuteľností.

Akceptované.

Akceptované.

Akceptované.

Akceptované.

Návrh bol preformulovaný.

Akceptované.
Dané do § 95 ods. 3 návrhu novely.

Znenie bolo preformulované.

Akceptované.

Akceptované.

Navrhované znenie bolo vypustené.

Navrhované znenie bolo vypustené.

Akceptované.

Neakceptované.

Neakceptované. Novela rieši propagáciu podielového fondu, zahraničného subjektu kolektívneho investovania a správcovskej spoločnosti.

Neakceptované.
Čo sa rozumie výrazným upozornením podľa § 88 ods. 2 a podrobnosti vykonávania propagačnej činnosti podľa zákona o kolektívnom investovaní môže ustanoviť všeobecne záväzným právnym predpisom NBS ( podľa návrhu §116 ods. 2 písm. d)

Zaradené do § 96 ods. 6 návrhu novely.

Zaradené do § 97 návrhu novely.

Akceptované.

Rieši § 97 návrhu novely.

Rieši § 97 návrhu novely.

Neakceptované.

	
Národná banka Slovenska
Čl. I

K bodu 5
Navrhuje upraviť úvodnú vetu takto: „V § 6 sa odsek 2 dopĺňa písmenom m), ktoré znie:“. 
V znení písmena m) v 2. riadku odporúčame v nadväznosti na znenie § 3 ods.3 slová „investičných služieb“ nahradiť slovom „činností“. 

K bodu 12
Navrhuje upraviť vetu takto: „... pripájajú tieto slová: „a správcovská spoločnosť v samostatnej evidencii zaknihovaných podielových listov otvoreného podielového fondu (ďalej len“ samostatná evidencia“) podľa § 40a a v druhej vete ... nahrádzajú slovami „je potrebný“.“.

K bodu 18
V § 40b navrhuje nadpis a odsek 1 upraviť takto:
„Spoločný prevádzkový poriadok

(1) Ak sa depozitár otvoreného podielového fondu a správcovská spoločnosť rozhodli ... súhlasu predložiť Národnej banke Slovenska na schválenie aj návrh spoločného prevádzkového poriadku.“.

V § 40b ods. 4 odporúča text za bodkočiarkou upraviť takto: „na schvaľovanie návrhu spoločného prevádzkového poriadku  a vydanie predchádzajúceho súhlasu na vedenie samostatnej evidencie depozitárom otvoreného podielového fondu a správcovskou spoločnosťou   sa primerane vzťahujú ustanovenia § 57.
V § 40c ods. 4  odporúča znenie 1. vety upraviť takto: „(4) … ktorých podoba sa mení na zaknihované podielové listy sa registráciou podľa odseku 2 nemenia.“.
K bodu 39
V § 73a ods. 4 odporúča špecifikovať pojem „v tomto štáte“ napríklad slovami „v štáte, kde sa nehnuteľnosť nachádza“.

V § 73f ods. 1 odporúča upraviť formuláciu písmena a); zároveň odporúča zvážiť či pri kritériu uvedenom v písmene e) by nebolo vhodné vziať do úvahy aj hodnotu nehnuteľností, t.j. nie len ich počet.  

V § 73f ods. 6 navrhuje spresniť formuláciu „musí byť táto účasť ocenená“ t.j. kto zabezpečuje ocenenie.

V § 73f ods. 7 navrhuje  formuláciu odseku upraviť primerane ako § 73d ods.3 a jeho znenie zosúladiť s odsekom 1. Podľa znenia odseku 1 správcovská spoločnosť môže nadobudnúť do majetku v špeciálnom podielovom fonde nehnuteľností účasť v realitnej spoločnosti, nie špeciálny podielový fond nehnuteľností ako je to uvedené v odseku 7 a podľa nášho názoru ona aj žiada o  predchádzajúci súhlas depozitára. Zároveň odporúča zvážiť, či aj v 2. vete odseku nemá ísť o predchádzajúci súhlasu depozitára a či mu nemá nepodliehať aj zmena stanov. 
V písmene b) odseku odporúča slová „spoločenskej zmluvy“ nahradiť slovami „zakladateľskej listiny“, nakoľko realitná spoločnosť podľa § 73e ods. 1 má byť akciovou spoločnosťou. Z hľadiská právnej istoty by bolo vhodné do textu doplniť, že tento predchádzajúci súhlas je písomný. Primerane odporúča upraviť v celom návrhu. 	

Akceptované.

Akceptované.

Akceptované.

Akceptované.

Akceptované.

Akceptované.

Akceptované.

Akceptované.

Akceptované.

Akceptované.

Písomná forma predchádzajúceho súhlasu je riešená iným spôsobom.
	
Úrad geodézie, kartografie a katastra nehnuteľností
Čl. I

V § 73d  ods. 3 navrhuje v prvej vete na konci doplniť čiarku a slová: "inak je zmluva neplatná" a vypustiť druhú vetu a poslednú vetu z dôvodu nadbytočnosti. V § 73a v ods. 4 je nadobúdanie nehnuteľnosti nachádzajúcej sa  v zahraničí riešené.	

Akceptované.